স্বাধীনতার সুবর্ণ জয়ন্তী, বাংলাদেশে পৌঁছলেন রাষ্ট্রপতি রামনাথ কোবিন্দ

কলকাতা টিভি ওয়েব ডেস্ক: তিনদিনের রাষ্ট্রীয় সফরে বুধবার সকালে বাংলাদেশে পৌঁছলেন রাষ্ট্রপতি রামনাথ কোবিন্দ (President Kovind arrives in Bangladesh)। বাংলাদেশের স্বাধীনতা প্রাপ্তির সুবর্ণ জয়ন্তী (1971 India-Pakistan war) উপলক্ষে রাষ্ট্রপতিকে বিশেষ আমন্ত্রণ জানানো হয়েছে।  সুবর্ণ জয়ন্তী অনুষ্ঠান ছাড়াও বাংলাদেশে রাষ্ট্রপতির একাধিক কর্মসূচি রয়েছে। বাংলাদেশের প্রধানমন্ত্রী শেখ হাসিনার (sheikh hasina) সঙ্গে রাষ্ট্রপতি রামনাথ কোবিন্দ বৈঠকও করবেন বলে সূত্রের খবর।

গোটা বিশ্বে কোভিড হানার পর এই প্রথম ভারতের রাষ্ট্রপতির বিদেশ সফর। বাংলাদেশেও রামনাথ এই প্রথম গেলেন। বাংলাদেশের স্বাধীনতা দিবসের ৫০ বছর (Victory Day Bangladesh) পূর্তি উপলক্ষে সেখানে নানা অনুষ্ঠানের আয়োজন করা হয়েছে। মূল অনুষ্ঠানে ভারতের রাষ্ট্রপতিকে বিশেষ অতিথি হিসেবে আমন্ত্রণ জানানো হয়েছে।

WATCH | President Ram Nath Kovind lands in Dhaka to attend the 50th Victory Day celebrations of Bangladesh.

He is being received by President of Bangladesh Abdul Hamid and Prime Minister Sheikh Hasina. @rashtrapatibhvn pic.twitter.com/GLkZCnFd8J

— Prasar Bharati News Services & Digital Platform (@PBNS_India) December 15, 2021

আরও পড়ুন- সংবাদমাধ্যমের কণ্ঠ রোধকে পারমাণবিক হামলার সঙ্গে তুলনা নোবেলজয়ী রেসার

১৯৭১ সালে বাংলাদেশের স্বাধীনতা যুদ্ধে বিশেষ অবদান ছিল ভারতের। সেই কারণে বাংলাদেশের স্বাধীনতার ৫০ বছর পূর্তিতে ভারতেও বিভিন্ন অনুষ্ঠান হচ্ছে। মঙ্গলবার বাংলাদেশে এক ভার্চুয়াল সাংবাদিক বৈঠকে বিদেশমন্ত্রী এ কে আব্দুল মোমেন জানান, ভারতের রাষ্ট্রপতির বাংলাদেশ সফর একান্তই আনুষ্ঠানিক। এই সফরের মধ্যেই দু’দেশের পারস্পরিক বোঝাপড়ায় নতুন কিছু উঠে আসবে বলে বাংলাদেশের আশা। এমনিতেই ভারত ও বাংলাদেশের সম্পর্ক অত্যন্ত সৌহার্দ্যপূর্ণ।

বাংলাদেশের বিদেশমন্ত্রী আরও বলেন, ‘ভারত ও বাংলাদেশের মধ্যে যে সমস্ত দ্বিপাক্ষিক চুক্তি রয়েছে, রামনাথের এই সফরে সেগুলিরও পর্যালোচনা হবে বলে আমরা মনে করছি।’